SSENGA lwaki bwe ng’enda mu nsonga, nfuna obutulututtu wansi mu bukyala bwange ate ne bwetulisa naye bunnuma. Nkoze ntya?
MWANA wange oyinza okuba ng’olina embaluka oba ng’ofuna obulwadde bwa ‘skin rash’. ‘Skin rash’ abakyala bangi bazifuna nga bali mu nsonga oba nga bavuddemu.
Anti okusinga paadi oba embeera ng’oli mu nsonga ereeta obuzibu buno. Ate abakyala abamu abalina embaluka nazo oluusi tezitulika naye zikomawo mu kifo kye kimu.
Kale bwe kiba bwe kityo genda mu ddwaaliro eddene nga Mulago mu nnamba 12 bakuwe eddagala erikendeeza naye teziwona.
Bwe ziba paadi oba ekintu kyonna ky’okozesa ng’oli mu nsonga olina okukyusaamu. Abakyala abamu bakozesa ebiwero naye nga si biyonjo. Ate abalala bakozesa paadi naye ng’omutindo si mulungi.
lug_Latn lug_Latn lug_Latn lug_Latn lug_Latn